Хан Тейиш
Хан Тейиш, же Кантейиш — кыргыздын багыш уруусунун бийи, 17-кылымдагы кыргыз урууларынын жалпы башкаруучусу, жуңгарларга каршы күрөштүн жетекчиси.

Өмүр жолу 
Багыш уруусунан чыккан Тейиштин атасы Түлкү же Тилеке деп эскерилип, ал Тагай бийдин Карачоросунун урпагы болгондугу айтылат. Ал эми Тейиштин энеси казак хандарынын тукумунан болгон.

17-кылымдын ортолорунда кыргыз-бухара-казак-могол биримдиги жуңгарлардын жапырыгына туруштук бере албай жеңилип, ал эми Теңир-Тоодо калмак Калдаманын бийлиги орногон. 1670-жылдары кыргыздар кайрадан күч топтоп, Тейиш деген бийди өздөрүнө атайын хан кылып шайлашкан.

Хан Тейиш казак элинин Тооке ханы менен жакын дос болуп, алар душманга каршы аскердик союз түзүшкөн. 1680-жылдардагы жуңгар-кыргыз согушунда анын колбашчылыгындагы кыргыз жоокерлери чоң эрдик көрсөтүшкөн. 

Хан Тейиштин эки уулу: Аккочкор менен Каңкы да мыкты баатырлардан болуп, согуш майданында курман болушкан.

Шилтемелер

Колдонулган адабият